Médaille de Sainte-Hélène utført av Barre
**Albert Désiré Barre** (født 6. mai 1818, død 29. desember 1878) var en fransk gravør, medaljør, og den attende sjefsgravøren på Mynten i Paris fra 27. februar 1855 til sin død i 1878. Han var sønn til Jacques-Jean Barre og hans etterfølger som sjefsgravør. Hans bror Jean-Auguste Barre, som var skulptør og medaljør, etterfulgte han som sjefsgravør i 1879.

Tidlig karriere
---------------

Tiltrukket av malerkunsten, begynte Barre på École nationale supérieure des beaux-arts i 1838 og ble elev av Paul Delaroche. Hans interesse for antikk kunst førte til at han foretok flere reiser til Italia. Han stilte ut bibelske temaer i Parissalongen i perioden 1843 til 1851. Og mottok en medalje av fra Parissalongen i 1846. Han malte freskene i kapellet i Saint-Eustache kirken i Paris. Etter at han mislykkes i å fullføre freskene i kapellet for St-Innocens i samme kirke, ble disse fullført av Paul-Dominique Gourlier i 1855. Albert Désirés karriere endret seg etter at hans far, Jacques-Jean Barre, ansatte han som sin assistent ved mynten i 1845. Han ble farens nærmeste samarbeidspartner, til slutt så nær at det er vanskelig å skille deres respektiv bidrag fra hverandre, spesielt for de franske frimerke prosjektene fra 1848 og utover.

Sjefsgravør
-----------

Napoleon III frimerker utført av Barre
I februar 1855, etterfulgte han faren i stillingen som sjefsgravør ved Mynten i Paris. Han skrev *Graveurs Généraux et particuliers des Monnaies de France',* Contrôleurs Généraux des Effigies*,* Noms de quelques graveurs en Médailles de la Renaissance Française*, publisert i 1867.*

Fra 1855 fortsatte han farens arbeide, inkludert graveringen av franske frimerker. Barre samarbeidet, i motsetning til sin far, dårlig med Anatole Hulot som hadde anbudet for trykking av frimerkene. Hulot var ekspert på Galvanotypi, og benyttet denne metoden for å lage trykkplatene for frimerkene. For å kunne konkurrere med denne teknikken for produksjon av trykkplatene begynte Barre å prøve ut pregeteknikker med myntpressene i 1858 og 1859. Han utførte, på bestilling fra Myntpregekomiteen, prøvetrykk av Ceres frimerkene. Tilslutt beholdt Hulot kontrakten ved å redusere sitt anbudet. I 1861, takket være at Hulot var forsinket, gjorde teknikken med å bruke myntpressen Barre i stand til å få anbudet med å lage trykkplater for de første greske frimerkene. Barre hadde utført tegningen og matrisene til den nye Hermes utgaven, noen måneder tidligere. I 1876 utførte han samme arbeidet for to nye frimerker i samme serie.

Det anstrengte forholdet mellom Barre and Hulot forårsaket forsinkelser i produksjonen av nye frimerker tidlig på 1860-tallet. Uenig med Hulots arbeidsmetode, forsinket Barre leveringen av de nye retusjerte matrisene av det laurbærkransede portrettet av Napoleon III merkene, som hadde vært utformet tidlig i 1861. Ved to anledninger under den ny denomineringen, returnerte Hulot matrisene til Barre for retusjering i skadet stand. In August 1866, nektet Barre å gravere matrisen til det nye 5 France frimerket, selv om han allerede hadde utført modelleringen i juli. Hulot måtte greie seg med kopier av gamle matriser.

Etter at han døde ble han etterfulgt av sin bror Jean-Auguste Barre som sjefsgravør i 1879.

Referanser
----------

1. 1 2   Barre, Albert Désiré, «Albert Désiré Barre»[Hentet fra Wikidata]
2. ↑   Artists of the World Online, oppført som Albert-Désiré Barre, AKL Online kunstner-ID 10105877[Hentet fra Wikidata]
3. 1 2   RKDartists, rkd.nl, besøkt 23. august 2017[Hentet fra Wikidata]
4. ↑   archives.paris.fr[Hentet fra Wikidata]
5. ↑   RKDartists, RKD kunstner-ID 110937, besøkt 18. november 2021[Hentet fra Wikidata]
6. ↑   RKDartists, RKD kunstner-ID 110937, rkd.nl, besøkt 2. juli 2020[Hentet fra Wikidata]
7. ↑  Désiré-Albert Barre, *Graveurs Généraux et particuliers des Monnaies de France, Contrôleurs Généraux des Effigies, Noms de quelques graveurs en Médailles de la Renaissance Française*, Paris, 1867.
8. ↑  Michael Chambers (2008). «Messenger of the Gods». *Stamp Magazine*. 74 (1): 44–48.
9. ↑  Jean-François Brun (editor), *Le Patrimoine du timbre-poste français*, Flohic éditions, 1998, ISBN 2842340353, page 75. (fr)

Eksterne lenker
---------------

* (en) Désiré-Albert Barre – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Kunstindeks Danmark **·** VIAF **·** GND **·** ISNI **·** SUDOC **·** ULAN
 |